मुगलसराय नगर पालिका की अगली चेयरमैन होंगी सोनू किन्नर, 397 वोट से हुयी जीत
पंडित दीनदयाल उपाध्याय नगर पालिका का चुनाव
रद्द वोटों की भी मतगणना खत्म
सोनू किन्नर को 397 मतों से विजेता घोषित
मिल गया जीत का प्रमाण पत्र
चंदौली जिले की पंडित दीनदयाल उपाध्याय नगर पालिका परिषद में मतगणना के दौरान हुआ विवाद खत्म हो गया है और जिला प्रशासन के द्वारा रद्द वोटों की दोबारा गिनती खत्म होते ही सोनू किन्नर को 397 मतों से विजेता घोषित किया गया है। हालांकि आधिकारिक तौर पर भी उनको प्रमाण पत्र दे दिया गया है। मतगणना की प्रक्रिया पूरी होने के बाद खुद सोनू किन्नर ने मीडिया के लोगों को इस बात की जानकारी दी है।
कहा जा रहा है कि जल्द से जल्द जिला प्रशासन के द्वारा सोनू किन्नर को जीत का प्रमाण पत्र भी दे दिया गया है। इस तरह से चंदौली जनपद की प्रतिष्ठा का प्रश्न बनी पंडित दीनदयाल उपाध्याय नगर पालिका परिषद की यह सीट के सोनू किन्नर ने जीत ली है।
यह चंदौली जनपद के राजनीतिक दलों के गाल पर बड़ा तमाचा है, जनता ने सारे दलों से दूरी बनाकर एक किन्नर को मुगलसराय कस्बे के विकास की चाभी सौंपी है। नेताओं से जनता किस तरह से निराश है.. यह जरूर भारतीय जनता पार्टी और अन्य दलों के नेताओं को सोचना होगा।